《过吕梁二首 其一》
明代·孙蕡

二月三月寒尚饶，上洪下洪春雪消。奔霆出地星火裂，吼浪触石鼋鼍骄。

晨昏雾底苍水佩，明灭云中丹凤箫。灵风为我送归棹，故国越海天迢迢。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。